Aðalfundur Snjáfjallaseturs 2018 var haldinn í Gamla Kaffihúsinu Drafnarfelli 18 í Reykjavík laugardaginn 24. nóvember . Mætt : Ólafur J. Engilbertsson , Ingibjörg Kjartansdóttir , Þórir H. Óskarsson , Sigtryggur Rósmar Eyþórsson , Þorbjörg Guðmundsdóttir , Þórir Kjartansson og Friðbjört Jensdóttir . Ólafur J. Engilbertsson formaður stjórnar las upp skýrslu stjórnar Snjáfjallaseturs vegna ársins 2017 . Uppbyggingarsjóður Vestfjarða veitti 2017 Snjáfjallasetri vilyrði fyrir samtals 3.600.000 , 3ja ára framlag í samstarfi við Steinshús og Sögumiðlun . Skilti um Snæfjallahringinn og Drangajökul voru sett upp vorið 2017 ásamt söguskilti við kirkjugarðinn á Snæfjöllum . Jósep Rósinkarsson stjórnarmaður í Snjáfjallasetri og einn af síðustu ábúendum á Snæfjöllum fór í ferðina og staðsetti skiltið í samráði við Guðmund Rafn Sigurðsson framkvæmdastjóra kirkjugarðaráðs . Séra Magnús Erlingsson blessaði síðan skiltið þegar það var komið upp í gamla kirkjugarðinum á Snæfjöllum . Ársreikningar voru lagðir fram , félagsgjöld voru 72.500 . Óráðstafað eigið fé 5.968.507 þann fyrsta janúar 2017 . Þar af er skilgreindur hlutur í Dalbæ 5.000.000 . Ársreikningar voru samþykktir samhljóða . Lagabreytingar voru engar . Ákvörðun félagsgjalds : Ákveðið var að hækka félagsgjald úr kr. 3000 í 4.000 . Stjórn Snjáfjallaseturs var kosin áfram ásamt skoðunarmönnum og varamönnum . Ólafur J. Engilbertsson er formaður og auk hans eru í stjórn Ingibjörg Kjartansdóttir , Jófríður Hanna Sigfúsdóttir , Þórir H. Óskarsson og Friðbjört Jensdóttir . Varamenn eru Jósep Rósinkarsson og Jón Sigurður Norðkvist . Skoðunarmenn Edda María Hagalín og Þórhildur Þórisdóttir . Ólafur las upp skýrslu um stöðu og starfsemi Snjáfjallaseturs 2018 og Ingibjörg Kjartansdóttir sagði frá stöðu Félags um Dalbæ . Rætt var um framkvæmdir í Dalbæ nú í sumar , en viðgerðir hófust á vegum Höfða ehf á Hólmavík í byrjun júlí . Jón Gísli Jónsson og Grétar Matthíasson stóðu sig vel í viðgerðunum og klæddu miðhúsið og þak þess og auk þess hlið stærra hússins . Þeir komu fjórum sinnum , voru seinast í byrjun október . Viðgerðirnar hingað til hafa kostað um 1.6 milljónir . Í lok júlí voru tónleikar Duo Islandica , Guðrúnar Jóhönnu Ólafsdóttur söngkonu og Francisco Javier Jauregui gítarleikara í Dalbæ . Fólk lét það ekki á sig fá þó bryggjan í Bæjum væri hálffallin að mæta á tónleikana þar sem flutt voru Kaldalónslög og basknesk og spænsk þjóðlög . Ingibjörg Kjartansdóttir sá um kaffisölu . Tónleikagestir héldu síðan á Lyngholt þar sem Engilbert S. Ingvarsson sagði frá lífinu á Snæfjallaströnd fyrr á tímum og sýndi muni og svo var tekið lagið í gömlu skólastofunni og í Unaðsdalskirkju . Framlag fékkst til tónleikanna frá Uppbyggingarsjóði Vestfjarða . Innkoma á reikning Félags um Dalbæ vegna gistingar og kaffisölu var rúmar 470.000 yfir sumarið . Snjáfjallasetur stefnir að því að bjóða upp á dagskrá í Dalbæ á Snæfjallaströnd í lok júlí á 100 ára ártíð Ásgeirs Ingvarssonar tónlistarmanns , myndlistarmanns og textahöfundar . Þar verða tónlistarflutningur , upplestur , erindi og sýning á myndverkum Ásgeirs . Sótt er um til Uppbyggingarsjóðs vegna verkefnisins . Snjáfjallasetur áformar einnig útgáfu gönguleiðakorts um Snæfjallahringinn . Gönguleiðakortið verður aðgengilegt með GPS hnitum á vef Snjáfjallaseturs og mun það auka mjög öryggi fólks sem er á ferð um svæðið . Sótt er um til Samfélagssjóðs Landsvirkjunar vegna gönguleiðakortsins . Snjáfjallasetur og Átthagafélag Snæfjallahrepps sendu síðastliðið haust erindi vegna bryggjunnar í Bæjum til Sigurðar Áss Grétarssonar framkvæmdastjóra siglingasviðs hjá Vegagerðinni . Lagt var fram svarbréf frá Sigurði þar sem kemur fram að fjármagn skorti til að fara í viðgerð en vegna mikilvægis bryggjunnar muni reynt að finna ásættanlega lausn . Var ákveðið að halda málinu vakandi gagnvart Vegagerðinni og fylgja því eftir . Snjáfjallasetur leitar að aðila til að sjá um rekstur ferðaþjónustu í Dalbæ á Snæfjallaströnd næsta sumar . Snæfjöll í júní 2017 . Jón Gísli Jónsson og Grétar í Dalbæ .